पाएं अपने शहर की ताज़ा ख़बरें और फ्री ई-पेपरडाउनलोड करें
पिपराली पंचायत समिति के विकास अधिकारी विजय प्रकाश शर्मा की समझाइश पर दौलतपुरा ग्राम के मातादीन योगी ने 21 मई को होने वाली अपने बेटे की शादी स्थगित कर दी है। सहायक विकास अधिकारी पूरणमल मेघवाल व रतन लाल गुर्जर, ग्राम विकास अधिकारी किशोर आदि ने मातादीन योगी को कोरोना के तेजी में बताया। इस पर मातादीन ने बेटे की शादी स्थगित कर दी है।
लक्ष्मणगढ़ | कोरोना के बढ़ते संक्रमण को रोकने में पुलिस ने भी सख्ती के साथ समझाइश का रुख अपनाया है। लक्ष्मणगढ़ थाने के कांस्टेबल विनोद कुमार, संदीप कुमार व नरेंद्र कुमार ने अपनी अपनी बीट में होने वाली शादियों का डेटा जुटाया तथा उन परिवारों के मुखिया से संपर्क कर किसी प्रकार के व्यवधान व कानूनी अड़चनों से बचने के लिये कोरोना काल में शादी नही करने की अपील की। पुलिस की समझाइश व अपील पर कस्बे के वार्ड वार्ड 18 निवासी दिनेश खींची, वार्ड 29 निवासी महेंद्र चेजारा,वार्ड 36 निवासी रघुनाथ नाई तथा कटेवा ग्रामवासी बीरबल सिंह बुडानिया ,बगड़ी निवासी भागीरथ प्रजापत, द्वारकाप्रसाद होदकसिया सहित उपखण्ड के 16 लोगो ने अपने अपने घरों में इसी महीने आयोजित होने वाले शादी समारोह को आगे के लिये स्थगित करने का निर्णय किया।
वैश्विक महामारी में अपने निजी हित को त्यागकर समाजहित को प्राथमिकता देने वाले चारों प्रबुद्धजनों को उपखण्ड प्रशासन की ओर से प्रशंसा पत्र प्रेषित किया गया। एसडीएम डॉ कुलराज मीणा, डीएसपी श्रवण झोरड़ तथा थानाधिकारी अशोक चौधरी ने आभार व्यक्त किया है।
रामगढ़ शेखावाटी | कोरोना महामारी के कारण थाना क्षेत्र के दाडुन्दा निवासी एक परिवार द्वारा पुलिस की समझाइश पर महामारी के मरीजों की बढ़ती हुई संख्या को देखते हुए विवाह को निरस्त किया। थानाधिकारी उमाशंकर शर्मा ने बताया कि दाडुन्दा निवासी युवक प्यारेलाल पुत्र सोहनलाल का विवाह चूरू निवासी युवती के साथ 15 मई को होना था जिसकी प्रशासन से अनुमति भी ली गई थी। परिवार द्वारा 15 मई को होना वाला विवाह निरस्त किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn